tartuNLP/wikipedia-smugri-20251201 huggingface dataset:
Ludvig II (Anjou)

Ludvig II (; 7. lokakuuta 1377 Toulon – 29. huhtikuuta 1417 Angers) oli Ranskan hallitsijasukuun kuulunut Anjoun herttua sekä Provencen ja Mainen kreivi, joka katsoi olleensa vuodesta 1384 myös Napolin kuningaskunnan kuningas ja pitikin Napolia hallussaan vuosina 1390–1399.
Ludvig II:n vanhemmat olivat Anjoun herttua Ludvig I ja Marie de Blois. Hänen isoisänsä oli Ranskan kuningas Juhana II. Ludvig II:n isä Ludvig I oli Anjoun herttua ja Mainen kreivi, jonka Napolin kuningatar Johanna I adoptoi vuonna 1380 kruununperijäkseen. Kun kilpaileva perillinen Kaarle III syrjäytti paavin tuella Johannan, Ludvig I otti vuonna 1382 haltuunsa tämän valtakuntaan kuuluneen Provencen kreivikunnan ja vastapaavi Klemens VII kruunasi hänet Avignonissa Sisilian (Napolin) ja Jerusalemin kuninkaaksi. Ludvig I:n kuollessa sotaretkellä Kaarlea vastaan vuonna 1384 kuusivuotias Ludvig II peri isänsä läänitykset ja kuninkaalliset arvonimet. Napolissa valta siirtyi Kaarle III:n murhan jälkeen vuonna 1386 tämän alaikäiselle pojalle Ladislaukselle, mutta maassa vaikutti myös Ludvigia tukenut ranskalaismielinen puolue. Ludvig ja Ladislaus olivat kolmansia serkkuja.
Klemens VII kruunasi Ludvig II:n isänsä tapaan Sisilian (Napolin) kuninkaaksi Avignonissa vuonna 1389. Ladislaus oli joutunut jo vuonna 1387 pakenemaan pääkaupungistaan Napolista, ja Ludvig II saapui kaupunkiin vastapaavin lähettilään kanssa vuonna 1390. Hän hallitsi siellä vuoteen 1399, jolloin Ladislaus sai kaupungin vallattua takaisin. Vuonna 1409 Ludvig tunnusti uuden vastapaavin Aleksanteri V:n, valtasi Ladislauksen miehittämän Rooman ja aloitti uuden hyökkäyksen Napoliin. Seuraava vastapaavi Johannes XXIII kruunasi hänet uudelleen Napolin kuninkaaksi vuonna 1411, ja hän voitti Ladislauksen Roccaseccan taistelussa saman vuoden toukokuussa mutta ei onnistunut hyödyntämään voittoa. Johannes XXIII lähentyi seuraavana vuonna Ladislausta, joten Ludvig II palasi Ranskaan.
Ludvig II perusti Aix-en-Provenceen yliopiston (nykyinen Université d’Aix-Marseille) vuonna 1409. Hän laajensi myös Angersin yliopiston oikeuksia.
Ludvig II:n puolisona oli vuodesta 1400 Aragonian prinsessa Jolanda, jonka isä oli kuningas Juhana I. Heille syntyi viisi lasta. Vanhin tytär Maria kohosi Ranskan kuningattareksi kuningas Kaarle VII:n puolisona. Ludvigia seurasi herttuana ja kreivinä hänen vanhin poikansa Ludvig III. Toiseksi vanhin poika René onnistui myöhemmin kohoamaan Napolin kuninkaaksi ja kolmas poika Kaarle peri Mainen kreivin arvon.
Hugo (artisti)

Henrik Ollas (s. 5. joulukuuta 2003 Porvoo), tunnetaan taiteilijanimellä Hugo (tyyliteltynä HUGO), on porvoolainen pop-artisti, joka on kotoisin Koskenkylästä Loviisasta. Ollas on julkaissut seitsemän singleä ja yhden albumin. Ollaksen TikTok-videoilla on satoja tuhansia näyttökertoja, ja hänen singleään ”Taulut” on kuunneltu Spotifyssa yli 25 miljoonaa kertaa. Kappaleella vierailee suomalaisartisti Costi. Toukokuussa 2025 julkaistiin Hugon esittämä Kesäkumibiisi ”Väärään ihmiseen”.
Hugo julkaisi debyyttialbuminsa "Kehykset" 6. syyskuuta 2024. Hugo nostettiin vuonna 2024 YleX Läpimurto -listalle.
Hugo oli ehdolla vuonna 2025 Emma-gaalassa kategoriassa vuoden tulokas.
Muedan piiri

Muedan piiri () on Mosambikin pohjoisosassa Cabo Delgadon maakunnassa sijaitseva piiri, Mosambikin toisen tason aluehallinnollinen alue. Piirin hallintokeskus on Muedan kaupunki (Vila de Mueda), joka sijaitsee linnuntietä 177 kilometriä kilometriä maakuntakeskus Pembasta luoteeseen.
Piiri rajoittuu idässä Nangaden, Mocímboa da Praian ja Muidumben piireihin, etelässä Melucon ja Montepuezin piireihin, lännessä Niassan maakunnan Meculan piiriin sekä pohjoisessa Rovumajokea seuraavaan Tansanian valtion ja sen Mtwaran alueen rajaan.
Piirin pinta-ala on 14 150 neliökilometriä (19,2 % maakunnan pinta-alasta), joissain aiemmissa lähteissä tosin 11 345 km² (2005, 2011). Paikallistasolla piiri jakautui viiteen hallinto-alueeseen (, P.A): P.A de Chapa, P.A de Imbuho, P.A de Mueda, P.A Negomano ja P.A de Ngaba (N'gaba). Hallintoalueet jaetaan edelleen paikkakuntiin (localidades).
Mosambikin tilastoviranomaisen ennuste vuoden 2020 väkiluvuksi oli 190 082. Vuonna 1997 piirin väkiluku oli 98 654, 2007 asukkaita oli 113 742 ja vuonna 2017 jo 170 347. Väestöstä lukutaidottomia on 81 prosenttia (1997), naiset selvästi useammin kuin miehet. Väestön enemmistön äidinkieli on makua (emakuwa). Mosambikin virallista kieltä portugalia puhui vain 18,2 prosenttia väestöstä, miehet kaksi kertaa naisia useammin (1997).
Tampereen metodistiseurakunta

Tampereen Metodistiseurakunta on Suomen Metodistikirkon seurakunta Tampereella. Sen pastorina toimii Mika Partanen. Seurakunnan kirkkorakennus Tampereen keskustassa on päätetty myydä, ja seurakunta toimii väistötiloissa Jankassa.
Tampereen Metodistiseurakunnalla on useita eri toimintamuotoja, ja seurakunnan yhteydessä toimii myös kansainvälinen "Tampere United Methodist Church".
Historia.
Ensimmäiset ruotsalaiset metodistisaarnaajat pitivät Tampereella hengellisiä kokouksia 1890-luvulla. Vuonna 1895 aloitettiin vakinainen työ, kun saarnaaja K. L. Ahlgren saapui paikkakunnalle. Kokouksia pidettiin ensin raittiustalolla ja sitten vuokratuissa tiloissa. Samoihin aikoihin Helsingin ruotsalaisen metodistiseurakunnan apulaissaarnaaja A. Berg piti Tampereella ruotsalaisia kokouksia, jotka käännettiin tulkin avulla suomeksi. Vuonna 1897 J. W. Häggman sai nimityksen Tampereelle. Häggman herätti huomiota ja sai enemmän kuulijoita. Samana syksynä saarnaajakoulu aloitti toimintansa. Keväällä 1898 seurakunta vuokrasi huoneiston osoitteesta Viinikankatu 7 ja toimi näissä tiloissa neljän vuoden ajan. Vuoden 1898 aikana seurakuntaan liittyi 50 jäsentä.
Nuorisoseuran perustaminen tuli ajankohtaiseksi vuonna 1898, ja Ey. Valo perustettiin syksyllä. Puheenjohtajaksi tuli pastori Häggman. Jouluun mennessä nuorisoseuraan oli liittynyt 82 jäsentä, ja kokouksia pidettiin Tammelan kaupunginosassa. Kesällä 1901 seurakunnan apulaissaarnaajaksi ja opettajaksi tuli Harras Aulanko. Oltuaan välillä Turussa hän sai jälleen nimityksen Tampereelle 1906. Häggman ja Aulanko olivat molemmat metodistikirkon lehden "Rauhan Sanomain" toimittajia ja vuoronsa perään kustannusliikkeen hoitajia.
Vuonna 1907 J. W. Häggman sai nimityksen Helsinkiin ja saarnaajakoulu siirrettiin sinne. Seurakunnan työ oli täten apulaissaarnaajien varassa. Vuosina 1905–1911 seurakunnassa vaikuttivat lyhyitä aikoja K. A. Nurmi, J. Hälvä, K. J. Syvänne, Kaarlo Ruotsalainen, V. K. Aulanko ja K. Sallinen. Myös seurakunnan rukoushuone vaihteli useita kertoja sijaiten Kuninkaankatu 11:ssa, Verkatehtaankatu 10:ssa sekä Hämeenkadun ja Läntisenkadun kulmassa. Maan suurin nuorisokonventti pidettiin Tampereella kesällä 1914. Vuonna 1915 seurakunta vuokrasi uuden huoneiston Läntinenkatu 24:sta. Saarnaajaksi tuli A. Puhakka ja hänen jälkeensä A. Tuukkanen.
Pastori Toivo Rajalinna sai vuonna 1919 määräyksen Tampereelle, ja hänen tulonsa tiesi uutta aikaa seurakunnalle. Kansaa alkoi jälleen käydä kokouksissa. Vuonna 1922 seurakunnalle hankittiin kiinteistö Rongankatu 5:sta. Pastori Rajalinnan toimintakausi kesti 11 vuoden ajan. Kesällä 1931 saarnaajan baptistinen käsityskanta aiheutti hajaannuksen seurakunnassa.
David Svozil

 
David Svozil (s. 7. maaliskuuta 2006 Přerov, Tšekki) on tšekkiläinen jääkiekkopuolustaja, joka pelaa U20 SM-sarjaa Tapparassa.
Ura.
Seuraura.
Svozil on HC Přerovin kasvatti. Hän oli kaudella 2021–2022 seuran U17-joukkueen paras syöttäjä ja toiseksi paras pistemies Tobiáš Kuchtan jälkeen tehoilla 6+36=42, joilla Svozil sijoittui koko Tšekin U17-sarjan puolustajien pistepörssissä toiseksi edellään vain Piráti Chomutovin Dominik Badinka. Hän voitti myös Přerovin sisäisen tehotilaston lukemalla +32.
Kaudeksi 2022–2023 Svozil muutti vain 16-vuotiaana Suomeen ja hän siirtyi Tampereen Ilveksen U18-joukkueeseen. Hän pelasi siellä puolet kaudestaan ja puolet seuran U20-joukkueessa. OHL-joukkue Oshawa Generals varasi Svozilin 73. pelaajana . Hän päätti jatkaa kaudella 2023–2024 kuitenkin Ilveksessä. Svozil pelasi ensimmäisen ja kauden ainoaksi jääneen miesten pääsarjaottelunsa vain 17-vuotiaana Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hänet merkittiin otteluun vain kolmella täydellä ketjulla lähteneen joukkueen kymmenenneksi hyökkääjäksi nelosketjuun. Svozil sai ottelussa jääaikaa 10.04 minuuttia.
Svozil siirtyi kaudeksi 2024–2025 hänet vuotta aiemmin varanneeseen OHL-joukkue Oshawa Generalsiin. Kaudeksi 2025–2026 hän palasi Suomeen ja siirtyi Tapparan U20-joukkueeseen.
Maajoukkueura.
Svozil pelasi World U-17 Hockey Challengessa vuonna 2022. Yhteensä hän on pelannut 34 poikien maaottelua.
Muuta.
Svozilin isoveli Stanislav pelaa puolustajana NHL-seura Columbus Blue Jacketsin organisaatiossa. Veljesten isä Stanislav Svozil Sr. pelasi kaudella 1996–1997 puolustajana kymmenen Extraliga-ottelua HC Slezan Opavassa. Heidän isoisänsä Stanislav Svozil vanhempi pelasi omalla urallaan HC Přerovissa puolustajana Tšekkoslovakian alempia sarjoja 1970- ja 80-luvuilla.
David Svozil on maininnut esikuvakseen Erik Karlssonin.
Ole Paus

Ole Christian Paus (9. helmikuuta 1947 Oslo – 12. joulukuuta 2023 Drammen) oli norjalainen laulaja-lauluntekijä. Pausin esikoislevy "Der ute – der inne" ilmestyi vuonna 1970, ja hän oli siitä lähtien yksi maansa suosituimmista artisteista. Pausin sanoitukset ovat usein yhteiskunnallisesti satiirisia. Hän voitti useita palkintoja, muun muassa kolme Spellemannpriseniä. Pausin poika on säveltäjä Marcus Paus.
Steve Miller (muusikko)

Steve Miller, koko nimeltään Steven Haworth Miller (s. 5. lokakuuta 1943 Milwaukee) on yhdysvaltalainen muusikko. Hän on nimeään kantavan Steve Miller Bandin perustaja ja ainut nykyisessä kokoonpanossa jäljellä oleva alkuperäisjäsen. Miller on yhtyeen pääasiallinen lauluntekijä, laulusolisti, huuliharpisti, kosketinsoittaja ja yksi kitaristeista. Hänet nimettiin Rock and Roll Hall of Famen kunniagalleriaan vuonna 2016. Nykyisen sähkökitaran uranuurtaja Les Paul (oik. Lester William Polsfuss) oli hänen kummisetänsä ja Les Paul opetti hänelle kitaran perussoinnut Millerin ollessa 5-vuotias.
Kristin Auestad Danielsen

Kristin Auestad Danielsen (s. 29. marraskuuta 1981 Tórshavn, Färsaaret) on norjalainen kirjailija. Danielsen syntyi Färsaarilla ja varttui Gjesdalissa Norjassa. Hän opiskeli kirjallisuustiedettä Tromssan yliopistossa, josta valmistui vuonna 2005. Lisäksi hän on opiskellut näytelmäkirjoittamista Tanskan Aarhusissa. Danielsen käyttää tuotannossaan uusnorjaa ja on työskennellyt muun muassa Det Norske Teatretissa. Hänen esikoisromaaninsa "Vår vesle" ilmestyi vuonna 2018. Aiemmin hän oli jo julkaissut runokokoelmia.
Ålgård

Ålgård on taajama Gjesdalin ja Sandnesin kunnissa Rogalandin läänissä Norjassa sekä Gjesdalin kuntakeskus. Taajaman pinta-ala on 5,2 neliökilometriä ja asukasluku 11 700 vuonna 2022. Heistä vajaa viidesosa asuu Sandnesin puolella.
Kongeparken

Kongeparken on Gjesdalin kunnassa Rogalandin läänissä Norjassa sijaitseva huvipuisto, joka avattiin vuonna 1986. Puistossa on noin 50 laitetta.
Oltedal

Oltedal on taajama Gjesdalin kunnassa Rogalandin läänissä Norjassa. Taajaman pinta-ala on 0,6 neliökilometriä ja asukasluku 995 vuonna 2022.
Gilja

Gilja on taajama Gjesdalin kunnassa Rogalandin läänissä Norjassa. Taajaman pinta-ala on 0,3 neliökilometriä ja asukasluku 366 vuonna 2022.
Transsukupuolisten luokittelu

Transsukupuolisten luokittelu koskee transsukupuolisten lääketieteellisessä tutkimisessa käytettyjä luokituksia, joilla mitataan sukupuolista disorientaatiota. Aikaisemmin transsukupuolisista käytettiin termiä "transseksuaali".
Harry Benjaminin arvion mukaan transnaiset ovat kuusi kertaa yleisempiä kuin transmiehet, ja transsukupuolisten luokittelu on suuremman esiintymistiheyden vuoksi keskittynyt lähes yksinomaan biologisiin miehiin (koiraisiin) joilla on naisen (naaraan) sukupuoli-identiteetti.
Transsukupuolisten luokittelussa on ollut keskeistä yrittää muodostaa erotusdiagnoosia ristiinpukeutumiseen eli vastakkaiselle sukupuolelle tyypillisten asusteiden käyttämiseen, sillä sekä transvestiitit että transsukupuoliset pukeutuvat ristiin.
Seksologi Ray Blanchard on kutsunut transnaisia "homoseksuaalisiksi transseksuaaleiksi" (engl. "homosexual transsexual", "HSTS"). Benjaminin mukaan transnaisia ei kuitenkaan ole järkeä kutsua homoseksuaaleiksi, vaikka heidän nimellinen Kinseyn asteikon luokitus ulottuu lukemiin 4–6. Seksologi Anne Lawrencen tutkimuksen mukaan tutkittujen sukupuolenkorjausprosessin läpikäyneiden homoseksuaalisten transseksuaalien Kinseyn asteikon luokitus oli 5–6 tai 9,86 ± 2,37 Modified Androphilia Scale -asteikolla.
Benjaminin asteikko (Benjamin Scale).
Harry Benjaminin asteikko on peräisin hänen vuonna 1966 ilmestyneestä teoksestaan "The Transsexual Phenomenon". Luokittelu sisältää viittauksia Kinseyn asteikkoon ohjeellisena seksuaalisena suuntautumisena. Tyypit I-III muodostavat ryhmän 1, tyyppi IV ryhmän 2 ja tyypit V ja VI ryhmän 3.
Benjamin piti tutkimuksissaan Kinseyn asteikon kategorioita 1 ja 2 cis-miehen normaaliin heteroseksuaaliseen suuntautumiseen vielä kuuluvina. Niitä hän käytti ohjeellisena suuntautumisena (Kinsey 0-2).
Lynni Treekrem

Helen Lynn "Lynni" Treekrem (s. 26. joulukuuta 1958 Seattle, Yhdysvallat) on norjalainen laulaja-lauluntekijä. Hän aloitti uransa 1980-luvulla ja julkaisi ensimmäisen oman albuminsa "Ut i vind" vuonna 1991. Treekrem palkittiin vuoden naisartistin Spellemannprisenillä vuonna 1995.
Tusenfryd

Tusenfryd ("tuhatkauno") on huvipuisto Åsin kunnassa Norjassa noin 20 kilometriä Oslon eteläpuolella. Se avattiin vuonna 1988, ja siellä on nykyisin 34 laitetta, muun muassa Pohjoismaiden suurin vuoristorata Thundercoaster. Vuonna 2022 Tusenfrydissä vieraili 450 000 ihmistä. Ennen huvipuiston avaamista samalla paikalla oli vuonna 1950 perustettu eläintarha.
Karpe

Karpe (vuoteen 2018 Karpe Diem) on norjalainen rapduo, jonka jäsenet ovat oslolaiset Magdi (Magdi Omar Ytreeide Abdelmaguid, s. 1984) ja Chirag (Chirag Rashmikant Patel, s. 1984). Yhtye perustettiin vuonna 2000, ja ensimmäinen levy ilmestyi vuonna 2004. Se nousi VG-listalle kuudeksi viikoksi. Esikoisalbumi "Rett fra hjertet" (2006) myi yli 18 000 kappaletta. Vuoden 2010 albumi "Aldri sogt en løgn" oli Karpen lopullinen läpimurto, ja he voittivat tuona vuonna Spellemannprisen-palkinnon kategoriassa "Vuoden Spellemann". Sittemmin Spellemannprisen-palkintoja on tullut lisää. Vuoden 2022 gaalassa yhtye voitti peräti viisi kategoriaa ja uudelleen Vuoden Spellemann -palkinnon, mikä nosti heidät 13 palkinnolla Spellemann-gaalan historian menestyneimmäksi artistiksi Oslon filharmonisen orkesterin rinnalle.
Volodymyr Deržavyn

Volodymyr Deržavyn (30. tammikuuta 1899 Pietari, Venäjä – 7. maaliskuuta 1964 Augsburg, Saksa) oli ukrainalainen kirjallisuudentutkija ja kriitikko. Hän työskenteli myös yleisen ja vertailevan kielitieteen, klassisen filologian ja itämaisen tutkimuksen parissa.
Deržavyn oli vuodesta 1940 professori Harkovan yliopistossa ja vuodesta 1946 professori Ukrainalaisessa vapaassa yliopistossa Münchenissä. Hän oli Ševtšenkon tieteellisen seuran täysjäsen. Hän tutki länsieurooppalaisen ja ukrainalaisen uusklassismin ja niin sanotun Prahan kielitieteellisen piirin poetiikkaa puhtaan estetismin näkökulmasta ja käänsi klassista latinaa ja kreikkaa, saksaa, ranskaa ja englantia. Hän toimi 1954–1962 lontoolaisessa "The Ukrainian Review" -lehdessä. Deržavynin kokoelma" Aforyzmy" (Aforismit') ilmestyi hänen kuolemansa jälkeen 1966.
Uusklassismi (kirjallisuus)

Uusklassismi eli neoklassismi on antiikin ihanteita 1600-luvulta lähtien noudattamaan pyrkinyt kirjallisuuden tyylisuuntaus. Eri maissa uusklassismin kaudet vaihtelevat hyvin paljon. Englannissa suuntaus on rajattu suunnilleen vuosiin 1660–1780.
Ajan kirjallisuudelle on ominaista valistushenkinen järjestyksen, tasapainon, selkeyden ja korrektiuden korostaminen. Ranskassa, Saksassa, Ruotsissa ja Venäjällä uusklassismilla on tarkoitettu rokokoon vastareaktiona 1780–1850 vallinnutta taidesuuntaa, joka renessanssin tavoin noudatti antiikin kreikkalais-roomalaisia ihanteita ja tavoitteli ankaran selkeää muotokieltä. Ratkaisevan sysäyksen suuntaukselle antoivat Herculaneumin ja Pompejin arkeologiset löydöt – ensimmäiset kaivaukset tehtiin vuonna 1748 – sekä J. J. Winckelmannin teokset "Gedanken über die Nachahmung der Griechischen Werke in der Malerei und Bildhauerkunst" (1755) ja "Geschichte der Kunst des Alterthums" (1764) sekä G. E. Lessingin (1729–1781) monet kirjoitukset. Uusklassismi ilmeni rinnakkain romantiikan kanssa, jopa samojen kirjailijoiden tuotannossa. Uusklassismin piiriin luetaan esimerkiksi monet Goethen ja Friedrich Schillerin teokset. Käsitettä on lisäksi käytetty Saksassa ja eräissä muissa maissa vuoden 1905 vaiheilla syntyneestä kirjallisuuden suuntauksesta, jossa jälleen korostettiin klassisten ihanteiden merkitystä. Reaktiona naturalismille saksalainen uusklassismi painotti puhtaan runomuodon ja kauneuden tärkeyttä. Suuntauksen huomattavin edustaja Paul Ernst (1866–1933) julkaisi uusklassismin ohjelmakirjoituksen "Der Weg zur Form" vuonna 1906.
Toph Beifong

Toph Beifong on "Avatar"-sarjassa esiintyvä hahmo. Hän on rikkaan perheen sokea tytär ja maantaitaja, jota opettivat alkuperäiset maantaitajat eli luolamyyrät. Hänen vanhempansa pitävät häntä sokeuden vuoksi avuttomana ja heikkona, mutta Toph "näkee" tuntemalla värähtelyt maassa. Hän tunnistaa myös ihmisten sydämen pulssin perusteella, kun joku valehtelee. Toisen kauden lopulla hän keksi metallintaitamisen hallitsemalla maa-aineita metallien sisällä.
Animaatiosarjoissa.
Avatar.
"Avatar"-animaatiosarjassa Toph tulee mukaan toisella kaudella, kun Aang etsii maantaitajaopettajaa. Bumin piti toimia sellaisena, mutta tulikansa valloitti hänen kaupunkinsa Omashun ja vangittu Bumi halusi jäämään odottamaan oikeaa hetkeä. Kuitenkin Aang näkee Tophin kilpailussa, jossa paras taistelija voittaa ja jonka Toph voittaa helposti. Aang tunnistaa Tophin, jonka näki aiemmin näyssä, ja yrittää saada hänet opettamaan hänelle maantaitamista onnistuen. Kuitenkin Tophin tätä avuttomana pitävät vanhemmat palkkaa kaksi miestä hakemaan Tophin takaisin. Eräällä kerralla he vangitsevat Tophin metallihäkkiin, jolloin Toph keksii metallintaitamisen ja pääsee pakenemaan. Myöhemmin Toph liittyy muiden kanssa hyökkäykseen tulikansaa vastaan auringonpimennyksen aikaan. Hyökkäys kuitenkin epäonnistuu ja Toph pakenee muiden lapsien kanssa. Myöhemmin viimeisessä taistelussa Toph Sokan ja Sukin kanssa hyökkää tulenvaltias Ozain ilmalaivastoon ja he tuhoavat sen.
The Legend of Korra.
"The Legend of Korra" -sarjassa Toph on Tasavalta Cityn entinen poliisipäällikkö ja Linin ja Suyinin äiti. Erottuaan poliisivoimista hän lähti etsimään valaistumista ja oleskeli vuosikaudet Sumuisella suolla, jossa kasvavan valtavan banian-lehtopuun juurien avulla oli tietoinen kaikista maailman tapahtumista. Vaikka hän tunsi olevansa liian vanha taisteluihin, hän auttoi Korraa paranemaan myrkystä pysyvästi sekä Liniä, Opalia ja Bolinia vapauttamaan Suyinin ja tämän perheen.
1,8-naftaalihappoanhydridi

1,8-naftaalihappoanhydridi (C12H6O3) on aromaattisiin anhydrideihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen.
Ominaisuudet, valmistus ja käyttö.
Huoneenlämpötilassa 1,8-naftaalihappoanhydridi on ruskehtavaa kiteistä ainetta, joka ei liukene veteen. Yhdiste reagoi ammoniakin tai amiinien kanssa naftaali-imidijohdannaisiksi. Yhdisteellä on sienten kasvua estäviä ominaisuuksia.
1,8-naftaalihappoanhydridiä valmistetaan hapettamalla asenafteenia. Hapettimena käytetään vetyperoksidia, rikkihappoa, kromitrioksidia tai ilmaa. Jälkimmäinen reaktio suoritetaan 120–400 °C:n lämpötilassa ja katalyytteinä käytetään vanadiinin oksideja tai mangaanin tai koboltin suoloja.
1,8-naftaalihappoanhydridia käytetään lähtöaineena väriaineiden ja optisten kirkasteiden synteeseissä. Yhdisteellä käsitellyt siemenet eivät ole yhtä herkkiä rikkaruohomyrkyille kuin käsittelemättömät.
Lonnie Frisbee

Lonnie Ray Frisbee (6. kesäkuuta 1949 Santa Ana, Kalifornia – 12. maaliskuuta 1993 Orangen piirikunta, Kalifornia) oli yhdysvaltalainen lähetystyöntekijä, taiteilija ja pastori. Frisbeetä pidetään alkuperäisenä "hippisaarnaajana" 1970-luvun Jeesus-liikkeessä. Frisbeellä on ollut vaikutusta nykyaikaiseen karismaattiseen liikkeeseen. Hänen elämästään on julkaistu useita kirjoja ja dokumentteja.
Ura hippipastorina.
Frisbeen perhe muutti Costa Mesaan, Kaliforniaan ja hän kävi Corona Del Marin lukiota. Frisbee osallistui taiteelliseen toimintaan ja esiintyi muun muassa tanssijana. Frisbee keskeytti lukion 15-vuotiaana ja muutti San Franciscon Haight-Ashburyyn ja opiskeli Academy of Art Schoolissa. Kouluaikoina hän kokeili huumeita ja Raamatun lukemista. Vuonna 1968 hän tapasi Chuck Smithin, joka oli kiinnostunut palvelemaan hippejä. Frisbee oli keskeisessä roolissa Calvary Chapelin Jeesus-liikkeessä ja kirkkoverkoston muodostumisessa. Frisbeen ja Calvary Chapelin tiet erosivat vuonna 1971, osin hengellisiin lahjoihin liittyvien käsityserimielisyyksien vuoksi. Vuonna 1980 Frisbee puhui John Wimberin kutsumana Calvary Chapel Yorba Lindassa, jossa hänen viestinsä keräsi suuren yleisön. Tämä johti myöhemmin Vineyard-liikkeen luomiseen.
Yksityiselämä.
Lonnie Ray Frisbeen vanhemmat olivat Ray Frisbee ja Jeanette Ashley. Frisbeen vanhemmat olivat teini-ikäisiä mennessään naimisiin. Frisbee kuoli maaliskuussa 1993 AIDS:in komplikaatioihin.
Tevfik Esenç

Tevfik Esenç (1902 t. 1904 Hacıosman, Osmanien valtakunta – 7. lokakuuta 1992) oli turkkilainen henkilö, joka tunnetaan siitä, että hän oli viimeinen ubyhin kielen puhuja.
Esenç syntyi vuonna 1904. Alkujaan Esenç viljeli maata kotikylässään Hacıosmanissa. Myöhemmin hän toimi kylän pormestarina.
1980-luvulle tultaessa Esençista oli tullut ainoa ubyhia sujuvasti puhuva henkilö. Muut, vanhempaan polveen kuuluvat, ubyhit eivät osanneet enää kuin muutamia fraaseja.
Esenç on kertonut, että suurin osa ubyhin puhujista lakkasi puhumasta kieltä Turkkiin muutettuaan, koska turkkilaiset katsoivat, että Turkissa puhutaan vain turkkia. Esenç on katsonut näiden asenteiden johtavan äidinkielensä kuolemaan. Esençilla oli kolme poikaa, joista kukaan ei koskaan oppinut isänsä äidinkieltä.
Äidinkielensä dokumentoimiseksi Esenç työskenteli ranskalaisen kielitieteilijän Georges Dumézilin kanssa. Esenç kuoli 7. lokakuuta 1992 kotikylässään, jonne hänet on myös haudattu.
Dansk Oase

Dansk Oase on tanskalainen luterilais-karismaattinen, kirkollinen verkostojärjestö. Dansk Oase järjestää konferensseja, rakentaa kirkkoverkostoja sekä antaa työkaluja. Dansk Oase näkee tehtäväkseen kirkon uudistamisen.
Dansk Oase on viimeisten vuosikymmenien aikana kehittynyt liike, joka on antanut vaikutteita myös Tanskan helluntaikirkkoihin. Dansk Oase ottaa vaikutteita luterilaisuudesta ja kansainvälisestä karismaattisesta liikkeestä. Liikkeeseen ovat vaikuttaneet erityisesti englantilaiset anglikaanis-karismaattiset yhteisöt, kuten kirkkojen istutuksesta ja Alfa-kurssien kehittämisestä tunnettu Holy Trinity Brompton Lontoossa ja baptistien ja anglikaanien perinteitä yhdistävä St. Thomas Sheffieldissä.
Silja Liukkonen

Silja Liukkonen (s. 1989 on suomalainen kirjailija ja kuvataiteilija, jonka esikoisteos "Vippi-ihmisiä", julkaistiin vuonna 2021. Liukkosen toinen romaani, "Tunkeutuja", julkaistiin vuonna 2023.
Koneen säätiö myönsi Liukkoselle vuonna 2022 yhteensä 60 000 euron apurahan kahden kirjan kirjoittamista varten.
Reggie Young

Reggie Grimes Young Jr. (12. joulukuuta 1936 Caruthersville – 17. tammikuuta 2019 Leipers Fork) oli yhdysvaltalainen kitaristi, joka toimi sessiomuusikkona. Young oli American Sound Studiosin housebandin The Memphis Boysin soolokitaristi. Hän soitti muun muassa Jimmy Buffettin, J. J. Calen, Johnny Cashin, Donovanin, Joe Cockerin, Waylon Jenningsin, Willie Nelsonin, Elvis Presleyn, Dusty Springfieldin ja Jerry Lee Lewisin levyillä.
Kopru

Kopru on Keski-Suomessa Konnevedellä kirkonkylän lähellä sijaitseva lampi.
Maantietoa.
Lampi on 290 metriä pitkä, 280 metriä leveä, ja sen pinta-ala on 5,5 hehtaaria. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 111,5 metriä mpy.
Väärä (järvi Konnevedellä)

Väärä on Keski-Suomessa Konnevedellä kirkonkylän lähellä sijaitseva lampi.
Maantietoa.
Lampi on 690 metriä pitkä, 370 metriä leveä, ja sen pinta-ala on 7,3 hehtaaria. Lammella ei ole kartan mukaan saaria. Sen rantaviivan pituus on 2,1 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 112 metriä mpy.
Ahvenlampi (Konnevesi)

Ahvenlampi on Keski-Suomessa Konnevedellä kirkonkylän lähellä sijaitseva lampi.
Maantietoa.
Lampi on 510 metriä pitkä, 360 metriä leveä, ja sen pinta-ala on 12,4 hehtaaria. Lammella ei ole kartan mukaan saaria. Sen rantaviivan pituus on 1,4 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 112,3 metriä mpy.
Haapalampi (Konnevesi, Varuskunta)

Haapalampi on Keski-Suomessa Konnevedellä Varuskunnan lähellä sijaitseva lampi.
Maantietoa.
Lampi on 480 metriä pitkä, 220 metriä leveä, ja sen pinta-ala on 9,1 hehtaaria. Lammella on kartan mukaan yksi saari. Sen rantaviivan pituus on 1,6 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 116,1 metriä mpy.
Valkeinen (Konnevesi)

Valkeinen on Keski-Suomessa Konnevedellä Varuskunnan lähellä sijaitseva lampi.
Maantietoa.
Lampi on 320 metriä pitkä, 200 metriä leveä, ja sen pinta-ala on 4,8 hehtaaria. Lammella ei ole kartan mukaan saaria. Sen rantaviivan pituus on 950 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 117,9 metriä mpy.
Iso Närelampi

Iso Närelampi on Keski-Suomessa Konnevedellä Varuskunnan lähellä sijaitseva lampi.
Maantietoa.
Lampi on 410 metriä pitkä, 140 metriä leveä, ja sen pinta-ala on 3,6 hehtaaria. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 131,8 metriä mpy.
Pieni Närelampi

Pieni Närelampi on Keski-Suomessa Konnevedellä Varuskunnan lähellä sijaitseva lampi.
Maantietoa.
Lampi on 360 metriä pitkä, 90 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 140,3 metriä mpy.
Leskelänjärvi (Konnevesi)

Leskelänjärvi on Keski-Suomessa Konnevedellä Leskelänkylän lähellä sijaitseva järvi.
Maantietoa.
Järvi on 2,9 kilometriä pitkä, 650 metriä leveä, ja sen pinta-ala on 63 hehtaaria. Järvellä ei ole kartan mukaan saaria. Järven tilavuudeksi on saatu 1,92 miljoonaa kuutiometriä. Sen keskisyvyys on 3,0 metriä ja suurin syvyys on 7,9 metriä. Sen rantaviivan pituus on 7,9 kilometriä. Järven ympärillä on Leskelänkylään kuuluvaa asutusta, peltomaata on etenkin länsirannalla. Koillisrannalla on kaksi mäkeä, Rutavuori ja Pienivuori, joiden väliin jää Vaaksholman lahti. Leskelänkyläntie (16772) kulkee järven eteläosan ylitse.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 100,6 metriä mpy. Leskelänjärven valuma-alueen pinta-ala on noin 17 neliökilometriä, josta 47,9 % on sulkeutunutta metsää, 35,6 % harvempaa metsää ja 9,4 % viljelysmaata. Vesistöjen osuus on 3,7 %. Valuma-alueella on muutama pieni lampi; pohjoisin niistä on Istunmäen kylän lähellä sijaitseva Istunlampi, jonka vedet laskevat Leskelänjärven Pohjoislahteen. Järven keskiosassa sijaitsevaan Aittolahteen laskee etelästä päin tuleva Montuksen laskuoja, ja tien erottamaan järven eteläisimpään osaan laskevat Kuivalammen kautta läntisen ja itäisen Koukkulammen sekä Kilpilammen vedet. Leskelänjärven oma laskuoja alkaa sen eteläpäästä ja kulkee Jokilammen kautta Konneveteen. Myös pienen Vuorilammen vedet laskevat Jokilampeen.
Istunlampi

Istunlampi on Keski-Suomessa Konnevedellä Istunmäen lähellä sijaitseva lampi.
Maantietoa.
Lampi on 250 metriä pitkä, 170 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on yli 140 metriä mpy.
Montus

Montus on Keski-Suomessa Konnevedellä Leskelänkylässä sijaitseva lampi.
Maantietoa.
Lampi on 170 metriä pitkä, 60 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Sen rantaviivan pituus on 750 metriä. Lammen rannat ovat soisia.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 101,2 metriä mpy. Lammen laskuoja alkaa sen pohjoisosasta ja laskee Leskelänjärven Aittolahteen.
Jokilampi (Konnevesi)

Jokilampi on Keski-Suomessa Konnevedellä Kangasharjun lähellä sijaitseva lampi.
Maantietoa.
Lampi on 280 metriä pitkä, 130 metriä leveä, ja sen pinta-ala on 2,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 45 100 kuutiometriä. Sen keskisyvyys on 1,7 metriä ja suurin syvyys on 3,4 metriä. Sen rantaviivan pituus on 750 metriä. Lampi on lähes autio, noin 150 metriä lännempänä on yksi talo, jonne tulee tie pohjoisesta Leskelänkyläntieltä (16772). Myös itäpuolella kulkee toinen Leskelänkylästä haarautuva tie lammen laskuojan suulle.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 99,6 metriä mpy. Leskelänjärven vedet kulkevat Jokilammen kautta Konneveteen, jonka lisäksi lampeen laskevat myös Vuorilammen vedet. Jokilammen ja Konneveden välisellä ojalla on noin neljä metriä pudotusta.
Koukkulampi (Konnevesi, läntinen)

Koukkulampi on Keski-Suomessa Konnevedellä Kangasharjun lähellä sijaitseva lampi.
Maantietoa.
Lampi on 350 metriä pitkä, 120 metriä leveä, ja sen pinta-ala on 3,0 hehtaaria. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 111,4 metriä mpy.
Koukkulampi (Konnevesi, itäinen)

Koukkulampi on Keski-Suomessa Konnevedellä Kangasharjun lähellä sijaitseva lampi.
Maantietoa.
Lampi on 250 metriä pitkä, 110 metriä leveä, ja sen pinta-ala on 1,7 hehtaaria. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 111,4 metriä mpy.
Kilpilampi (Konnevesi)

Kilpilampi on Keski-Suomessa Konnevedellä Kangasharjun lähellä sijaitseva lampi.
Maantietoa.
Lampi on 90 metriä pitkä, 40 metriä leveä, ja sen pinta-ala on 0,9 hehtaaria. Lammella ei ole kartan mukaan saaria. Sen rantaviivan pituus on 400 metriä. Lammen rannat ovat suomaata eikä niillä ole rakennuksia, mutta sen eteläpuolella kulkee Leskelänkyläntie (16772), jonka lisäksi suon pohjoispuolella on peltomaata.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 111 metriä mpy. Lammen laskuoja alkaa sen luoteispäästä ja kulkee Leskelänkyläntien alta ennen yhtymistään Koukkulampien laskuojaan. Tämän jälkeen oja kulkee länteen pienen Kuivalammen kautta Leskelänjärven eteläpäähän. Kilpilammen ja Leskelänjärven korkeusero on noin 10,4 metriä. Leskelänjärven vedet laskevat Jokilammen kautta Konneveteen.
Rysäppä

Rysäppä on Keski-Suomessa Konnevedellä Kivisalmen lähellä sijaitseva järvi.
Maantietoa.
Järvi on 1,5 kilometriä pitkä, 440 metriä leveä, ja sen pinta-ala on 36 hehtaaria. Järvellä on kartan mukaan yksi saari. Sen rantaviivan pituus on 3,6 kilometriä.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 119,1 metriä mpy. Rysäpän eteläosaan laskee oja Mäkäräniemen Heinsuolta. Järven oma laskuoja Rysäpänjoki alkaa sen pohjoispäästä ja laskee Pohjois-Konneveden Myllylahteen.
Mustalampi (Konnevesi, Kivisalmi)

Mustalampi on Keski-Suomessa Konnevedellä Kivisalmen lähellä sijaitseva lampi.
Maantietoa.
Lampi on 200 metriä pitkä, 70 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 135 metriä mpy.
Kuhjonlampi (Konnevesi)

Kuhjonlampi on Keski-Suomessa Konnevedellä Kyönälänkylän lähellä sijaitseva lampi.
Maantietoa.
Lampi on 450 metriä pitkä, 290 metriä leveä, ja sen pinta-ala on 8,8 hehtaaria. Lammella on kartan mukaan yksi saari. Sen rantaviivan pituus on 1,3 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 100,5 metriä mpy.
Valvatinlampi

Valvatinlampi on Keski-Suomessa Konnevedellä Aholankylän lähellä lähellä sijaitseva lampi.
Maantietoa.
Lampi on 830 metriä pitkä, 550 metriä leveä, ja sen pinta-ala on 28 hehtaaria. Lammella ei ole kartan mukaan saaria. Sen rantaviivan pituus on 2,3 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 95,6 metriä mpy.
Karttujärvi

Karttujärvi on Pohjois-Savossa Vesannolla Närhilän lähellä sijaitseva järvi.
Maantietoa.
Järvi on 220 metriä pitkä, 30 metriä leveä, ja sen pinta-ala on 0,4 hehtaaria. Järvellä ei ole kartan mukaan saaria. Sen rantaviivan pituus on 450 metriä.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 101 metriä mpy.
Karttulampi

Karttulampi on Pohjois-Savossa Vesannolla Närhilän lähellä sijaitseva lampi.
Maantietoa.
Lampi on 330 metriä pitkä, 50 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 104,8 metriä mpy.
Toivionlampi (Vesanto)

Toivionlampi on Pohjois-Savossa Vesannolla Närhilän lähellä sijaitseva lampi.
Maantietoa.
Lampi on 690 metriä pitkä, 90 metriä leveä, ja sen pinta-ala on 12,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 95,9 metriä mpy.
Paskolammi (Vesanto)

Paskolammi on Pohjois-Savossa Vesannolla Isoniityn lähellä sijaitseva lampi.
Maantietoa.
Lampi on 170 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 94,6 metriä mpy.
Vedenpäänlampi

Vedenpäänlampi on Pohjois-Savossa Vesannolla Ahvenisen lähellä sijaitseva lampi.
Maantietoa.
Lampi on 210 metriä pitkä, 130 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 103,5 metriä mpy.
Purontauslampi

Purontauslampi on Pohjois-Savossa Vesannolla Ahvenisen lähellä sijaitseva lampi.
Maantietoa.
Lampi on 650 metriä pitkä, 240 metriä leveä, ja sen pinta-ala on 9,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,4 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 103,5 metriä mpy.
Iso-Löytänä (Vesanto)

Iso-Löytänä on Pohjois-Savossa Vesannolla Uusi-Kuhmolan lähellä sijaitseva lampi.
Maantietoa.
Lampi on 630 metriä pitkä, 340 metriä leveä, ja sen pinta-ala on 15,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 110 metriä mpy.
Viitajärvi (Vesanto)

Viitajärvi on Pohjois-Savossa Vesannolla Uusi-Kuhmolan lähellä sijaitseva järvi.
Maantietoa.
Järvi on 370 metriä pitkä, 110 metriä leveä, ja sen pinta-ala on 3,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 110,6 metriä mpy.
Suninlampi

Suninlampi on Pohjois-Savossa Vesannolla Kuuslahden lähellä sijaitseva lampi.
Maantietoa.
Lampi on 350 metriä pitkä, 70 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 102,1 metriä mpy.
Talaslampi (Vesanto, Kuuslahti)

Talaslampi on Pohjois-Savossa Vesannolla Kuuslahden lähellä sijaitseva lampi.
Maantietoa.
Lampi on 170 metriä pitkä, 160 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 97,5 metriä mpy.
Palvalampi (Vesanto)

Palvalampi on Pohjois-Savossa Vesannolla Kuuslahden lähellä sijaitseva lampi.
Maantietoa.
Lampi on 270 metriä pitkä, 80 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 98,9 metriä mpy.
Kurkilampi (Rautalampi)

Kurkilampi on Pohjois-Savossa Rautalammilla Pakarilan lähellä sijaitseva lampi.
Maantietoa.
Lampi on 340 metriä pitkä, 120 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 97,2 metriä mpy.
Syväjärvi (Rautalampi, Konnekoski)

Syväjärvi on Pohjois-Savossa Rautalammilla Konnekosken lähellä sijaitseva järvi.
Maantietoa.
Järvi on 2,1 kilometriä pitkä, 640 metriä leveä, ja sen pinta-ala on 65 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,89 miljoonaa kuutiometriä eli 0,00189 kuutiokilometriä. Sen keskisyvyys on 2,9 metriä ja suurin syvyys on 11,5 metriä. Sen rantaviivan pituus on 5,5 kilometriä.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 96,9 metriä mpy.
Kaipiolampi (Rautalampi)

Kaipiolampi on Pohjois-Savossa Rautalammilla Konnekosken lähellä sijaitseva lampi.
Maantietoa.
Lampi on 380 metriä pitkä, 220 metriä leveä, ja sen pinta-ala on 4,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 95,9 metriä mpy.
Paskolampi (Rautalampi, Hanhitaipale)

Paskolampi on Pohjois-Savossa Rautalammilla Hanhitaipaleen lähellä sijaitseva lampi.
Maantietoa.
Lampi on 470 metriä pitkä, 100 metriä leveä, ja sen pinta-ala on 3,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 127 metriä mpy.
Lekkerlampi

Lekkerlampi on Pohjois-Savossa Rautalammilla Hanhitaipaleen lähellä sijaitseva lampi.
Maantietoa.
Lampi on 240 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 108,4 metriä mpy.
Möllerlampi

Möllerlampi on Pohjois-Savossa Rautalammilla Konnekosken lähellä sijaitseva lampi.
Maantietoa.
Lampi on 270 metriä pitkä, 90 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 103,8 metriä mpy.
Loukkulampi (Rautalampi)

Loukkulampi on Pohjois-Savossa Rautalammilla Konnekosken lähellä sijaitseva lampi.
Maantietoa.
Lampi on 510 metriä pitkä, 120 metriä leveä, ja sen pinta-ala on 3,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 108,2 metriä mpy.
Kitulampi

Kitulampi on Pohjois-Savossa Rautalammilla Hanhitaipaleen lähellä sijaitseva lampi.
Maantietoa.
Lampi on 300 metriä pitkä, 210 metriä leveä, ja sen pinta-ala on 5,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 126,3 metriä mpy.
Vuori-Kalaja

Vuori-Kalaja on Pohjois-Savossa Rautalammilla Hanhitaipaleen lähellä sijaitseva lampi.
Maantietoa.
Lampi on 630 metriä pitkä, 360 metriä leveä, ja sen pinta-ala on 7,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 133,8 metriä mpy.
Pikku-Kalaja

Pikku-Kalaja on Pohjois-Savossa Rautalammilla Hanhitaipaleen lähellä sijaitseva lampi.
Maantietoa.
Lampi on 250 metriä pitkä, 200 metriä leveä, ja sen pinta-ala on 5,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 121 metriä mpy.
Kodanovisenlampi

Kodanovisenlampi on Pohjois-Savossa Rautalammilla Kodanovisen saaressa sijaitseva lampi.
Maantietoa.
Lampi on 400 metriä pitkä, 220 metriä leveä, ja sen pinta-ala on 3,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 95,7 metriä mpy.
Pirttilampi (Rautalampi, Hanhitaipale)

Pirttilampi on Pohjois-Savossa Rautalammilla Hanhitaipaleen lähellä sijaitseva lampi.
Maantietoa.
Lampi on 280 metriä pitkä, 120 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 98,2 metriä mpy.